Lea Massari

Anna Maria Massetani, e njohur si Lea Massari (Romë, 30 qershor 1933) është një aktore e njohur e kinemasë italiane dhe evropianoperëndimore me aktivitet prej viteve 50 deri në vitin 1990. Emrin artistik Lea Massari e mori për të kujtuar të fejuarin e saj Leo Massari, i cili vdiq në aksident kur Massetani ishte 22 vjeç.

Massari ka qenë aktorja protagoniste në filma të rëndësishëm të Mario Monicellit, Dino Risit apo Sergio Leones. Por famën ndërkombëtare e fitoi me filmin klasik të Michelangelo Antonionit L'avventura (1960), ku luajti rolin e një vajze të re ëndërrimtare që shfaqej nga hiçi. Me filmin e Francesco Rosit Cristo si è fermato a Eboli (Krishti u ndal në Eboli, 1976), ajo mori Shiritin e argjendtë për rol jokryesor.

Në vitet 70, ajo ishte aktive në Francë, dhe u njoh në kinematografinë e atij vendi sidomos me filmin e Louis Malles Le souffle au coeur (Pëshpërimë në zemër, 1971), ku luajti rolin e nënës së një adoleshenti në marrëdhënie incestuoze lojcake me të.

 Referime